CELEX: E2013P0002
Language: sl
Date: 2013-03-13 00:00:00
Title: Tožba Bentzen Transport AS proti Nadzornemu organu Efte, vložena 13. marca 2013 (Zadeva E-2/13)

20.6.2013   
            
            
               SL
            
            
               Uradni list Evropske unije
            
            
               C 174/10
            
         Tožba Bentzen Transport AS proti Nadzornemu organu Efte, vložena 13. marca 2013
   (Zadeva E-2/13)
   2013/C 174/06
   Podjetje Bentzen Transport AS, ki ga zastopa odvetnica Line Voldstad, Advokatfirma DLA Piper Norway DA, Postboks 1364 Vika, 0114 Oslo, Norveška, je 13. marca 2013 na Sodišče Efte vložilo tožbo proti Nadzornemu organu Efte.
   Tožeča stranka Sodišču Efte predlaga, naj:
   
               1.
            
            
               razveljavi Odločbo Nadzornega organa Efte z dne 19. decembra 2012 v Zadevi št. 71620 v zvezi z zaključitvijo primera proti Norveški, ki se je začel po prejemu pritožbe proti tej državi zaradi oddaje javnih naročil;
            
         
               2.
            
            
               Nadzornemu organu Efte naloži plačilo stroškov postopka.
            
         
      Pravna podlaga in dejansko stanje ter navedeni tožbeni razlogi:
   
   
               —
            
            
               Tožeča stranka je lokalno norveško podjetje, ki od leta 1992 opravlja dejavnost na področju ravnanja z odpadki.
            
         
               —
            
            
               Tožbena podlaga je Odločba Nadzornega organa Efte v Zadevi št. 71620, v skladu s katero se proti Norveški ni začel postopek, ko je tožeča stranka Nadzornemu organu Efte predlagala, naj presodi, ali je bil razpisni postopek norveške vlade v skladu z direktivami v okviru Sporazuma EGP.
            
         Tožeča stranka med drugim navaja, da:
   
               —
            
            
               Nadzorni organ Efte ni presojal, ali je bila oddaja zadevnega javnega naročila v skladu z Direktivo 2004/18/ES, s čimer je kršil svojo dolžnost iz člena 2 Direktive 2004/18/ES in temeljna pravila iz Sporazuma EGP, ki se uporabljajo za javna naročila. Tožeča stranka prav tako zatrjuje, da je bilo kršeno načelo enake obravnave;
            
         
               —
            
            
               Nadzorni organ Efte je kršil svoje posebne dolžnosti iz člena 23 Sporazuma o nadzornem organu in sodišču, v okviru katerih bi moral zagotoviti, da države Efte spoštujejo predpise v zvezi z javnimi naročili iz Sporazuma EGP; ter
            
         
               —
            
            
               Nadzorni organ Efte je kršil obveznost obrazložitve (glej člen 16 iz Sporazuma o nadzornem organu in sodišču).